Sondag 30 Mei
Dinsdag 01 Junie
Woensdag 02 Junie
Saterdag 05 Junie
Sondag 06 Junie
Biddag vir die Ekologie
Erediens Sondag 30 Mei
Frik Grobler se suster en swaer wat albei ernstig siek in die hospitaal is met Covid.
"Hy het jou lief met 'n passievolle liefde; onvoorwaardelik en vir ewig."
Dames Ontbyt — 5 Junie
Dis hoog tyd dat die dames in die gemeente 'n geleentheid kry om vir 'n slag weer lekker saam te kuier en wat is beter as om 'n heerlike ontbyt by 'n pragtige, rustige plek te geniet.
Ons gaan Saterdag, 5 Junie om 09h00 by die pragtige Sage Café in Salt Rock ontbyt eet en saam kuier. Koste beloop R55 en sluit 'n cappuccino en fooitjie in.
Maak solank 'n nota in jou dagboek sodat jy nie hierdie lekker geleentheid misloop nie.
Vroulief wil graag 'n verskil in die gemeenskap maak en daarom kombineer ons meeste van die tyd ons funksies met 'n uitreikaksie. Hierdie keer gaan ons vir die Greytown Kinderhuis meisies van Huis Johannes Calvyn bederf met 'n sakkie toiletware. Een van ons lidmate het pragtige sakkies gemaak en ons wil dit graag opvul met 'n deodorant, koekie seep, klein pakkie tissues, handeroompie, en sanitêre produkte. Die idee is dat hulle die sakkie in hulle skooltas kan sit en sodoende alles byderhand kan hê.
Bring asb 1 of meer van bogenoemde produkte saam na die ontbyt en maak ook so 'n verskil in 'n jong meisie se lewe.
BESPREEK JOU PLEK voor 3 Junie by Leonie 032 946 1198 of whatsapp 064 867 2995.
Vorige Uitgawes van die Nuusbrief
Jy kan van nou af die vorige uitgawes van die Gesinsnuus asook die Posduif ook lees deur te klik op die Nuusbriewe skakeltjie bo.
Die Leesrooster tekste vir die Drie-eenheidssondag feesdiens: Johannes3:1-17, Jesaja 6:1-8, Psalm 29 en Romeine 8:12-17.
Nie-bederfbare produkte benodig vir die koskas
Baie dankie aan diegene wat kos vir die koskas gebring het. Daar het egter nie baie ingekom nie en die behoefte is nog groot. Blikkies kos, mieliemeel, suiker, olie, koffie, tee, grondboontjiebotter, konfyt ens kan by die Kerkkantoor afgegee word of Sondag in die krat geplaas word.
Sondag 23 Mei—Sirië
Maandag 24 Mei—Libië
Dinsdag 25 Mei—Marokko
Habiba* se man het haar geskei omdat sy 'n Christen geword het. Sy moet nou 'n nuwe blyplek vind. Bid dat sy 'n nuwe blyplek sal kry en toesig oor haar kinders sal behou.
Woensdag 26 Mei—Suid-Filippyne
Ons hoop dat gelowiges se geloof deur Bybelstudies versterk sal word. Bid dat hierdie Bybelstudies vrugte sal dra onder diegene wat dit bywoon, en dat hul geloof en verhouding met God hierdeur sal groei.
Donderdag 27 Mei—Indonesië
Bid vir kerke regdeur Indonesie dat hulle sal aanhou om die Here te soek en hul geloof in Hom sal vestig. Mag hulle Sy hand op hulle voel, ondanks alles wat hulle weens hul geloof moet verduur.
Vrydag 28 Mei—Laos
'n Christen-familie se huis is laat verlede jaar weens hul geloof verwoes. Bid vir beskerming en voorsiening vir hulle, asook vir ander gelowiges wat dieselfde lot in die gesig staar.
Saterdag 29 Mei—Irak
Irak is 'n ryk land, maar die mense leef in armoede. Bid vir wysheid vir die heersers van die land sodat dit stabiel kan word en sal floreer. Bid ook dat Christene in hierdie land deur God as 'n bron van hoop te midde van die duisternis gebruik sal word.